ΓΡΑΠΤΗ ΕΡΩΤΗΣΗ P-3212/00

υποβολή: Hans Kronberger (NI) προς την Επιτροπή

(10 Οκτωβρίου 2000)

Θέμα: Πρόγραμμα ανανεώσιμων ενεργειών take off

Η Επιτροπή στη Λευκή Βίβλο Ενέργεια για το μέλλον: ανανεώσιμες πηγές ενέργειας ανακοίνωσε μία εκστρατεία για την επιτυχία τους (πρόγραμμα take off).

Ποιά μέτρα έχουν ληφθεί για τηνλοποίηση του προγράμματος take off;

Σε ποιό βαθμό έχει προχωρήσει ηλοποίηση του προγράμματος;

Υπάρχει μόνιμη επιτήρηση τηςλοποίησης;

Έχει αναπτυχθεί και εφαρμόζεται ένα σύστημα ελέγχου τηςλοποίησης;

Απάντηση της κυρίας de Palacio εξ ονόματος της Επιτροπής

(20 Νοεμβρίου 2000)

Στη λευκή βίβλο της Επιτροπής Ενέργεια για το μέλλον: ανανεώσιμες πηγές ενέργειας(1) προβλεπόταν μια εκστρατεία εκκίνησης με σκοπό να προωθηθεί και επιταχυνθεί ηλοποίηση μεγάλων έργων σε διάφορα πεδία σχετικά με τις ανανεώσιμες πηγές ενέργειας, καθώς και να σταλούν σαφή μηνύματα για ευρύτερη χρήση των ανανεώσιμων πηγών ενέργειας.

Η εκστρατεία θα διαρκέσει από το 2000 έως το 2003 και θα εστιαστεί σε ποσοτικούς στόχους στα κυριότερα πεδία των ανανεώσιμων πηγών ενέργειας. Θα επιδιωχθεί επίσης ο εντοπισμός 100 δήμων ή κοινοτήτων που θα θέσουν στόχο τον κατά 100 % εφοδιασμό τους με ανανεώσιμες πηγές ενέργειας. Οι προς επίτευξη στόχοι της εκστρατείας για μέχρι το 2003 έχουν καθοριστεί μεταξύ 15 % και 25 % των συνολικών στόχων της λευκής βίβλου για το 2010. Οι ενδιάμεσοι στόχοι για το 2003 θα δώσουν μια ικανοποιητική βραχυμεσοπρόθεσμη εικόνα της προόδου που θα σημειώνεται.

Όσο για τους στόχους της εκστρατείας, η Επιτροπή παρέχει τη διαβεβαίωση ότι ο στόχος για την αιολική ενέργεια έχει ήδη επιτευχθεί. Οι εφαρμογές της ηλιακής ενέργειας (φωτοβολταϊκές και θερμικές) παρουσιάζουν εντυπωσιακά αποτελέσματα εκεί όπου έχουν ληφθεί κατάλληλα κανονιστικά και προωθητικά μέτρα, σε περιφερειακό και τοπικό επίπεδο κυρίως. Οι στόχοι για τη βιομάζα, καθώς προϋποθέτουν ιδιαίτερη μελέτη με σκοπό τη συμπλήρωση των στατιστικών δεδομένων, πρέπει να παρακολουθούνται από κοντά. Το βιοαέριο παρουσιάζει σαφείς αυξητικές τάσεις. Για τη θέρμανση, η βιομάζα πρέπει να ανταγωνιστεί το φυσικό αέριο, ενώ στις μεταφορές, τα βιοκαύσιμα βρίσκονται αντιμέτωπα με τα συμβατικά ορυκτά καύσιμα. Στη γεωργική πολιτική, η παραγωγή πρώτωνλών με προορισμό την παραγωγή ενέργειας είναι απολύτως εφικτή, αφού για την παραγωγή τέτοιων πρώτωνλών μπορεί να χρησιμοποιείται γη που είχε παύσει να καλλιεργείται. Η επιτυχία των βιοκαυσίμων θα εξαρτηθεί από τη θέσπιση ειδικής νομοθεσίας που θα διέπει τη χρήση και τη φορολογία τους. Τέλος, ο

ειδικός στόχος για τους 100 δήμους ή κοινότητες που θα επιδιώξουν τον κατά 100 % εφοδιασμό τους με ανανεώσιμες πηγές ενέργειας θα επιτευχθεί οριστικά το 2003. Σχήματα συνεργασίας με αντικείμενο τις ανανεώσιμες πηγές ενέργειας, για τα οποία έχουνπογραφεί συμφωνίες με ενδιαφερόμενους δήμους ή κοινότητες, γνωρίζουν ταχεία ανάπτυξη, έχουν μάλιστα εντοπιστεί περισσότεροι από 100 δυνάμειποψήφιοι.

Για να παρακολουθεί την πορεία των ανανεώσιμων πηγών ενέργειας, η Επιτροπή καθιέρωσε ένα σύστημα με βάση τις στατιστικές της Eurostat, δεδομένα της βιομηχανίας, των παραγωγών και των ενώσεων αυτών" το μοντέλο TERES (ευρωπαϊκή μελέτη για τις ανανεώσιμες πηγές ενέργειας) που χρησιμοποιείται για εκτίμηση των στόχων της λευκής βίβλου και της εκστρατείας" και έναν έλεγχο σε τακτά διαστήματα των προγραμμάτων και της πολιτικής των κρατών μελών.

Οι δράσεις στο πλαίσιο της εκστρατείας εκκίνησης, συμπεριλαμβανομένων των αιτήσεων συνεργασίας πουποβάλλονται σύμφωνα με τα κοινοτικά προγράμματα, αξιολογούνται βάσει γενικών κανόνων που διέπουν την παροχή χρηματοδοτικής ενίσχυσης εκ μέρους της Κοινότητας. Στο στάδιο της εκπόνησης βρίσκεται έκθεση της Επιτροπής σχετικά με τηνλοποίηση της λευκής βίβλου και την εκστρατεία εκκίνησης, η οποία θα διαβιβαστεί στο Κοινοβούλιο μέχρι τέλους του έτους.

(1) COM(97)599 τελικό.